ועדת הכלכלה, כנסת 15, פרוטוקול מספר 209, 2000-11-14 00:00

נחום לנגנטל: בוקר טוב לכולם.

נחום לנגנטל: אני פותח את ישיבת ועדת המשנה למאבק בתאונות דרכים.

נחום לנגנטל: הנושא שלנו: בטיחות הנסיעה בשטחי יש"ע.

נחום לנגנטל: יש פה מישהו מיש"ע?

נחום לנגנטל: לא.

נחום לנגנטל: אני קצת במבוכה.

נחום לנגנטל: אם מועצת יש"ע לא מגיעה, מי יביא לנו את הנתונים ואת העדויות מהשטח?

נחום לנגנטל: יש פה מישהו שיכול לומר על זה משהו?

שלמה ועקנין: אני יכול לדבר על ההיבט של המשמעויות מהמצב החדש והשלכות על כל סוגיית המיגון נגד ירי והמיגון האחר.

נחום לנגנטל: ישעיהו רונן, יש משהו מיוחד?

ישעיהו רונן: לא.

ישעיהו רונן: אנחנו עושים את העבודה השוטפת של השקעות בתשתית, ורודפים אחרי הצמתים האחראים על תאונות לסוגיהן, ומשקיעים כל שנה בין 9 ל-10 מיליון שקל.

נחום לנגנטל: נחום גבאי, מה אתה יודע להגיד?

נחום גבאי: מדי שנה אנחנו משקיעים בין 9 ל-10 מיליון שקלים בהתיישבות, בתחומי היישובים עצמם: סימון וצבע, התקני בטיחות, הסדרי צמתים, תאורה.

נחום גבאי: אני מקווה שיגדילו לנו את התקציב, כי שנים רבות לא השקיעו בדברים האלה, רק בזמן האחרון יש תאוצה מסוימת.

נחום לנגנטל: מה מצב ההרוגים?

ישעיהו רונן: בגדול, יציבות.

נחום לנגנטל: כמה הרוגים יש?

נחום גבאי: ב-1998 היו 583 תאונות עם נפגעים, מתוכם 43 הרוגים.

לאה ורון: אתה מדבר רק על שטחי יש"ע?

נחום גבאי: אני מדבר רק על יהודה ושומרון.

נחום גבאי: ב-1977 היו 756 תאונות, ב-1998 היו 620 תאונות.

נחום גבאי: יש יציבות מסוימת.

נחום לנגנטל: מה קורה ב-1999.

נחום גבאי: ב-1999, 583 תאונות לעומת 756 בשנת 1998.

נחום לנגנטל: זאת עלייה.

ישעיהו רונן: יש ירידה נומינלית, אבל היא לא סטטיסטית.

ישעיהו רונן: על-פי הנתונים יש יציבות.

נחום לנגנטל: הנתונים אומרים שיש עלייה מהותית, משום שאתה לא סופר יותר את שטחי A.

ישעיהו רונן: אבל בשטחים שנותרו עלה הנפח.

נחום גבאי: הצירים הם אותם צירים, התאונות הן בכבישים בין-עירוניים ובצירים ראשיים, זה לא בתחומי הערים, לא הפלסטיניות ולא הערים או היישובים הישראלים.

נחום גבאי: צירי התנועה נשארו כמו שהם, לא חל שינוי כתוצאה מהקמתה של הרשות הפלסטינית.

נחום לנגנטל: מה קורה בכבישים העוקפים?

נחום גבאי: לפחות חלק מהכבישים העוקפים בנו במהירות כתוצאה מאילוץ מדיני-ביטחוני.

נחום גבאי: יש כבישים בעייתיים.

נחום גבאי: בתיאום עם משרד הביטחון אנחנו מנסים להרחיב את הצירים האלה.

נחום גבאי: לדוגמה, את הקטע מצומת הטי, כביש 60, עד לבית-אל, שבזמנו, ממש במהירות, כתוצאה מתכתיב, היה צריך לפצות אותו בתנאים.

נחום לנגנטל: הכביש לא פחות טוב מכביש רגיל, אתמול נסעתי עליו.

נחום גבאי: יש בו עקומות והשיפועים לא סטנדרטיים.

נחום גבאי: זה לא הסטנדרט שאליו אנחנו שואפים.

משה יוגב: כנ"ל לגבי עוקף חיזמה.

נחום גבאי: שם נאלצנו לעבור ממסלול אחד לדו-מסלולי בקטעים מסוימים רק מפני שלא היה כסף.

לשני חלקים: משה יוגב, אני רוצה לדעת לגבי הנושא של התשתיות.

משה יוגב: ברשותך, אני רוצה לשאול אם כל הנתונים זה רק לגבי נפגעים יהודים.

נחום גבאי: זה כולל את כל הנפגעים.

משה יוגב: זה לא כולל את כל ההרוגים הערבים.

משה יוגב: אם ערבי נהרג, והמשטרה לא טיפלה בו, כי היתה תאונה בין שני ערבים, או שערבי נפל לתהום, או שערבי נכנס בקיר בטון, זה לא נכלל בנתונים, הניגוד לישראל שבה זה כולל את כל הנתונים, פה זה לא כולל.

משה יוגב: אפשר להעריך שיש עוד 100 הרוגים ערבים שבכלל לא בסטטיסטיקה.

נחום גבאי: אלה תאונות מדווחות מטעם משטרת ישראל, מה שמשטרת ישראל בודקת ויודעת עליו.

נחום לנגנטל: רכב פלסטיני פגע ברכב פלסטיני, נהג ערבי פה ונהג ערבי שם, יש הרוג, זה מופיע בסטטיסטיקה?

נחום גבאי: אם משטרת ישראל לא נכנסה לתמונה, לא ידוע לנו דבר על זה.

נחום לנגנטל: מה קורה עם רכב פלסטיני שפגע ברכב ישראלי?

נחום גבאי: בדרך כלל היהודי יקרא למשטרה, והמשטרה תבוא ותחקור.

נחום גבאי: הפלסטיני לא יקרא למשטרת ישראל.

נחום לנגנטל: לגבי איזה תשתיות יש כרגע בעיות מבחינתכם?

משה יוגב: יש כבישים, כמו שצוין פה, שנסללו במהירות עקב הצרכים.

משה יוגב: למשל, עוקף חיזמה, שהמסלול שלו הוא לא מה שהיום מקובל.

משה יוגב: אדם שנוסע ועובר מכביש מסוג א' לכביש מסוג ב', הוא צריך לעשות לעצמו סוויץ' בראש.

משה יוגב: מי שנוסע ברכב שטח יודע שכשאתה יורד מכביש לשטח, תעצור, תעשה סוויץ', אתה לא נוסע יותר כמו שנסעת קודם.

משה יוגב: פה אדם עובר מכבישים מסוג טוב לכבישים מסוג גרוע, והוא לא מודע לכך, הוא ממשיך לנסוע באותה מהירות ובאותה התייחסות לכביש, וזה חלק מהסיבה המנטלית של התאונות.

משה יוגב: כביש עוקף חיזמה, למשל, שהוא כביש ראשי מאוד, שהוא כביש מירושלים, שהוא מושך את כל התנועה צפונה, גם יהודים וגם ערבים, היו בו לא מעט תאונות דרכים, לרבות הרוגים, אחד מהם הכרת.

משה יוגב: זה דוגמה לכביש לא טוב שנסלל במהירות.

נחום לנגנטל: כביש עוקף חיזמה היה בתוכניות העבודה כבר חמש שנים, מה קורה עם זה?

אלכס שגיא: כביש עוקף חיזמה נסלל לפני יותר מעשר שנים, זה לא שייך בכלל לעבודות שמתוארות כמהירות, אין לזה שום קשר.

אלכס שגיא: להפך, הוא שופר עד לביצוע של נתיבי סלילה מעבר לתכנון המקורי שלו.

אלכס שגיא: במקומו אין שום כביש אחר.

נחום לנגנטל: מה עם הסיבוב החזק שקיים בתחילת הכביש, בחלק הרחוק מירושלים לכיוון צפון?

אלכס שגיא: הכביש הזה בוצע על-פי תכנון של משרד השיכון לפני יותר מעשר שנים.

נחום לנגנטל: נחום גבאי, כמה הרוגים יש על הכביש הזה?

אלכס שגיא: דרך אגב, התאונה שדובר עליה פה, היתה לפני השיפורים.

נחום גבאי: אין לי את הנתון פה.

נחום גבאי: אני רק יכול להגיד שבקטע בין כוכב יעקב - שוב, אלה נתונים של 1999 של משטרת ישראל - עד מעלה לבונה, היו שבעה הרוגים.

נחום גבאי: אין לי נתונים ספציפיים על הקטע שעליו אתה מדבר.

משה יוגב: זה נתונים רק על יהודים.

משה רז: שבעה הרוגים בקטע כזה?

נחום לנגנטל: בלי לשאול את מוסי רז, שדעותיו בנושא הזה ידועות, זה דבר הומניטרי, אם ישראלים לא ימותו, אז ערבים ימותו על הכביש.

נחום לנגנטל: אני יודע שהכביש הזה כבר חמש-שש שנים נמצא בדיונים על כך שצריך לעשות בו שינוי יסודי.

נחום לנגנטל: שבעה הרוגים זה בסדר?

נחום לנגנטל: בדיוק בקטע הזה אנשים שוכחים לנהוג?

אלכס שגיא: תוכניות העבודה עברו למע"צ רק לפני כשנתיים.

נחום לנגנטל: אני לא מבקש אשמים.

נחום לנגנטל: הכביש בסדר מבחינתך?

נחום לנגנטל: אתה המהנדס הראשי.

אלכס שגיא: אני עוסק בביצוע, לא בתכנון.

משה רז: שבעה הרוגים בכמה תאונות?

משה רז: לפעמים יש שבעה הרוגים בתאונה אחת.

משה רז: בביר-נאבאללה היתה תאונה אחת שרכב החליק על קרח ונהרגו חמישה אנשים.

נחום לנגנטל: אם זה כך, אז לא צריך לעשות שם דבר.

משה יוגב: היו הרוגים בודדים, למעט בפעם אחת שתיים.

משה יוגב: זה היה בשש תאונות.

נחום לנגנטל: לפני ארבע שנים כבר ידענו שזה כביש בקדימות שצריך להיכנס לתוכנית העבודה.

נחום לנגנטל: אין לי טענה לאיש, אני רק אומר, שאם בכל הארץ היתה ירידה בשנתיים האחרונות ב-20% בתאונות הדרכים, ואתם מסבירים שיש יציבות, זה אומר שפה יש בעיה.

נחום לנגנטל: אין פה חוכמות.

נחום לנגנטל: לפי מה שאתם אומרים, לדעתי יש עלייה, אתם אומרים שזה לא פופורציונלי, בסדר.

נחום לנגנטל: לטענתך, יש יציבות, אבל איפה 20% הירידה ביש"ע?

ישעיהו רונן: נפח התנועה עלה בכל הארץ.

נחום לנגנטל: ישעיהו רונן, אם יש 20% ירידה בכל הארץ, וכאן יש יציבות, אתה מסכים אתי שיש כאן בעיה?

ישעיהו רונן: אתה צודק.

נחום לנגנטל: זה מה שרציתי להבין.

משה יוגב: הרבה שנים היתה מחלוקת בין מע"צ למשרד הביטחון.

משה יוגב: אני לא בא להאשים, אבל היתה מחלוקת מאיזה תקציב יעשו את השיפורים, את ההחזקה.

משה יוגב: אני לא מדבר על סלילת כבישים חזקים, אלא על ההחזקה.

משה יוגב: הרבה שנים היו עיכובים בהחזקה, וכתוצאה מכך הכבישים ירדו ברמתם.

נחום לנגנטל: מה עם הברך של אלעזר בסיבוב אלעזר?

אלכס שגיא: בסיבוב אלעזר מסתיים בימים אלה פרוייקט של כביש חד-מסלולי.

אלכס שגיא: קיימת תוכנית לכביש דו-מסלולי, וביום רביעי יש סיור לראות את זה, ביחד עם מנכ"ל משרד התחבורה.

אלכס שגיא: מה שמסתיים בימים אלה זה מסלול אחד.

משה יוגב: אלכס שגיא, זה עד צומת גוש-עציון?

אלכס שגיא: עד צומת גוש-עציון.

אלכס שגיא: אנחנו עכשיו משלימים תיקונים קטנים.

אלכס שגיא: בגלל בעיה תקציבית הפרוייקט מושלם רק בימים אלה לקטע של מסלול אחד לכל אורכו.

נחום לנגנטל: מה תוכנית העבודה?

אלכס שגיא: תוכנית העבודה היא להשלים את הכביש כמסלול אחד מתוכנן, עם הצמתים המתאימים, כאשר ברקע יש תוכנית גם לכביש דו-מסלולי, אבל הוא לא מתוקצב בתקופה הקרובה.

משה יוגב: הקטע בין אפרת לגוש-עציון זה לא המסלול העתידי, זה מסלול זמני.

אלכס שגיא: רוב המסלול הוא בין אפרת לגוש-עציון, חלקו סופי וחלקו לא, ורק בתוכנית של הכביש הדו-מסלולי הסופי הוא מסתיים.

משה יוגב: סיבוב אלעזר שהזכרת, היה דוגמה לאנשים שבאו מכביש שאפשר היה לנסוע בו, מבחינת אפשרות הנסיעה, גם על 120 קמ"ש, והם היו מגיעים לסיבוב אלעזר שיש בו עקומה, הפוכה, חדה, ובירידה.

נחום לנגנטל: זה סודר?

אלכס שגיא: העקומה הזאת יושרה באופן מלא.

משה יוגב: אני שמח לציין שההחלטה היתה לעשות את השיפור היותר רציני, לא השיפור הקל.

נחום לנגנטל: ישעיהו רונן, בראייה גלובלית לגבי כל מערכת התשתיות של יש"ע, יש תוכנית עבודה שאומרת, לפי מספר ההרוגים ולפי מספר התאונות, איך אנחנו עושים תוכנית עבודה לשלוש-ארבע השנים הקרובות?

נחום לנגנטל: איך אנחנו מפחיתים את התאונות?

נחום לנגנטל: נניח שהסכום הוא 10 מיליון, יודעים מה לפני מה?

נחום לנגנטל: אגב, 10 מיליון, משרד התחבורה עשה את זה, כשמע"צ לא היה במשרד התחבורה.

נחום לנגנטל: נחום גבאי קיבל 10 מיליון, כשמע"צ היה מחוץ למשרד התחבורה.

נחום לנגנטל: אם מע"צ כבר בפנים כמה מאוגם תקציב תשתיות לבטיחות בדרכים ביש"ע לשלוש השנים הקרובות לפי תוכנית אב?

נחום לנגנטל: האם יש דבר כזה?

אלכס שגיא: אני יכול למסור לך נתונים שקיימים בידינו.

אלכס שגיא: ב-1999, זו השנה הראשונה שמע"צ התחילה לטפל בהחזקה, בוצע תקציב של 16.9 מיליון שקלים, ב-2000 - 18.1 מיליון שקלים והתוכנית ל-2001 היא 31 מיליון שקלים.

נחום לנגנטל: החזקה זה לא בדיוק בטיחות בדרכים.

אלכס שגיא: הרוב, אם לא הכול, זה בטיחות בדרכים.

משה רז: הכול אותו דבר, הכול מוסיף לבטיחות.

נחום לנגנטל: אם אתה מזהה, למשל, שיש סיבוב מסוכן, בעייתי.

נחום לנגנטל: השאלה אם עשו ניתוח רציני.

אלכס שגיא: ההחזקה, רובה ככולה, תורמת לבטיחות, כי זה כולל ריבודים, שיקום, צבע, עיני חתול, שילוט וכן הלאה.

ישעיהו רונן: הוא ממקד את השאלה.

אלכס שגיא: יש לנו תוכנית עבודה.

אלכס שגיא: אם תרצו, אני אוכל להציג אותה.

אלכס שגיא: יש לנו תוכניות עבודה מחוזיות, מה בדיוק לעשות עם הכסף, וזה נבנה על סמך בקשות, היזון מהמשטרה, מהמועצות ומאנשים.

אלכס שגיא: על-פי זה בונים את תוכנית העבודה, והיא מוגדרת לחלוטין.

אלכס שגיא: הוחלט היכן עושים ריבוד, היכן עושים שיקום וכן הלאה.

נחום לנגנטל: אם אתה עושה ריבוד של כביש ביש"ע, אז יש חילוקי דעות פוליטיים שיכולים להיווצר, אם צריך להקל על הנסיעה בכביש שיהיה נוח יותר ממקום א' למקום ב' בתוך יש"ע, יכולה להיות על זה אפילו מחלוקת פוליטית, והשאלה, בהקצאת המשאבים, אם לא כדאי להשקיע בכביש בין אור-עקיבא למקום אחר.

נחום לנגנטל: יכול להיווצר על זה ויכוח פוליטי.

נחום לנגנטל: לא יהיה ויכוח פוליטי בבית הזה, אם צריך לרבד, לסמן או לשים עיני חתול במקום מסוכן.

אלכס שגיא: עושים את זה במקומות שהם בהחלט מסוכנים.

אלכס שגיא: לדוגמה, כל הקטע מגוש-עציון ועד לאזור חלחול, זה כביש שב-1999-2000 הוא היה במצב גרוע מאוד, נעשה בו סימון, הוא הורחב לשני נתיבים שאפשר יהיה לנסוע במקביל.

אלכס שגיא: זה כביש, שכל מי שמכיר אותו, נראה שונה ממה שהיה לפני השיקום.

אלכס שגיא: כנ"ל כביש מספר 1 והירידה ליריחו, גם כן עשו בו פעולות של שיקום, צבע, עיני חתול וכן הלאה, וזה הכול בטיחות.

אלכס שגיא: אני רוצה להשלים את התמונה כולה.

אלכס שגיא: נוסף להחזקה שאני מדבר עליה, יש תקציבים גדולים שמושקעים ביו"ש בפיתוח כבישים.

אלכס שגיא: ב-1999 הושקעו 107 מיליון, ב-2000 - 135 מיליון, וב-2001 יושקעו 146 מיליון.

אלכס שגיא: כשאני מדבר על השקעה ביו"ש מדובר על רשת כבישים של כ-8000 ק"מ, וזה כולל גם כבישים כמו 443, כביש ירושלים אלמוג, סיבוב אלעזר וכן הלאה.

אלכס שגיא: נוסף לכך יש תקציב של 130 מיליון לשנת 2000 לכבישים עוקפים דרך משרד הביטחון.

אלכס שגיא: הסכום המצטבר הוא 129 מיליון.

נחום לנגנטל: אם המצב כל כך טוב מבחינה תשתית, איך אתה מסביר את הנושא של יש"ע?

ישעיהו רונן: המצב ביש"ע מבחינת התשתית התחיל מרמת כבישים, כבישים ברמה מאוד נמוכה.

ישעיהו רונן: המערכת כרגע נמצאת באפ-גריידינג של רמת הכבישים בכלל, לאו דווקא מן ההיבט הבטיחותי.

ישעיהו רונן: סוללים כבישים, עושים ריבוד, עושים מעקות, מסדירים צמתים - עברתי על הרשימה ויש בה עשרות צמתים - קטעי תאורה, שוליים - כל הדברים האלה שהם ברמה הבסיסית הראשונית.

ישעיהו רונן: אין עדיין אפשרות בשיטה הישראלית, שאתה מנתח תאונות, גיאוגרפית וסטטיסטית, ומתחיל למקד פעילות אחרי שרשת הכבישים מפותחת, ואתה רק מחפש צימוקים, ששם יש מוקדים וכן הלאה.

ישעיהו רונן: המצב עדיין לא הגיע לזה.

ישעיהו רונן: אתה לוחץ את אלכס שגיא, ואין לו רשימות ממוקדות שבקילומטר ה-13-14 היו הרבה תאונות, ולכן הוא טיפל בו.

ישעיהו רונן: הוא מטפל בכביש ברמת הפיתוח הכללי.

ישעיהו רונן: עם זאת, דרך אגב, הוא גם מעלה את רמת הבטיחות.

ישעיהו רונן: אין להם רשימות, למשל, של מוקדי תאונות, שמהם אתה יכול ליצור קורלציה ישירה בין השקעה לתאונות.

משה רז: התקציב של ה-31 מיליון, שדיברת עליו, איזה אחוז זה מהתקציב הארצי לנושאים הללו של בטיחות?

אלכס שגיא: התקציב שלנו לשנת 200 להחזקה במחוז, בנוסף לזה, הוא 64 מיליון.

משה רז: מחוז ירושלים?

אלכס שגיא: נכון.

אלכס שגיא: נוסף אליו יש עוד 31 מיליון ביו"ש אך ורק להחזקה.

משה יוגב: זה אומר שרק לירושלים יש פי שניים מאשר לכל יו"ש.

אלכס שגיא: לכל מחוז ירושלים.

משה יוגב: מחוז הגליל והנגב בכלל לא בתמונה.

משה רז: כמה זה ארצית?

אלכס שגיא: סדר הגודל דומה במחוזות.

נחום לנגנטל: כמה מחוזות יש?

אלכס שגיא: יש חמישה מחוזות.

נחום לנגנטל: למעשה אתה אומר שיש 500 מיליון שקלים.

משה רז: למעשה מדובר ב-6%-7% מהתקציב, וזה פחות או יותר גם מספר ההרוגים.

קריאה: זה יותר, זה 10%.

משה יוגב: אבל זה רק יהודים.

נחום לנגנטל: התחושה שלי, שבגלל הבעיה ההיסטורית של כבישי יש"ע, אין טיפול נקודתי בבעיית הבטיחות בדרכים.

נחום לנגנטל: משום שהצרות כל כך גדולות והלחצים כל כך גדולים, אז כמו כל דבר בעניין בטיחות בדרכים, תמיד זה נדחק לסוף, ומשלמים על זה את המחיר של פיקוח נפש.

נחום לנגנטל: אנשים פה מתים.

נחום לנגנטל: הרוג זה הרוג, וזה לא משנה כרגע אם הוא בא מירי או כתוצאה מתאונת דרכים.

נחום לנגנטל: למשפחה זה אותו דבר, אולי תחושת הסתם במוות היא עוד יותר קשה כתוצאה מתאונות הדרכים.

אני מבקש מכם: אם יש תוכנית שקיימת במשרד עם מע"צ, ברוך השם זה כבר מאוחד, אין בעיה היום לקבל את הנתונים.

אני מבקש מכם: מוציאים לכם את זה במשטרת התנועה בדקה מהמחשב.

אני מבקש מכם: אם התאונות מדווחות, אז הן מדווחות לפי צירים.

אני מבקש מכם: תוך חודש תגיעו לתוכנית עבודה מסודרת.

אני מבקש מכם: יכול להיות שכתוצאה מזה, אלכס שגיא, יהיה לך מצב שיהיה לך מחסור בכסף, כי לפי תוכנית העבודה שלך קבעת משהו מסוים, ועכשיו תהיה בעיה לעשות תוכנית עבודה חדשה.

אני מבקש מכם: תגידו לנו מה הפער.

אני מבקש מכם: אם הפער הוא 1 מיליון שקל או 2 מיליון שקל, אפשר להתגבר עליו, אם הוא הרבה יותר גדול, אז זה השולחן שנדבר על סדרי העדיפויות, מה קודם למה.

משה רז: נדמה לי שהבנתי שרמזת למשהו מסוים, אבל אני אגיד את זה בצורה ברורה.

משה רז: בהנחה שהתקציב הנתון למחוז הזה במע"צ נתון, יש, אני חושב, מקום לשנות את הייעודים שלו.

משה רז: אם ניקח, למשל, את כביש 45, זה נכון שיש לי אליו גם התנגדות פוליטית, אבל גם רחבעם זאבי מתנגד לכביש, זאת אומרת, זה לא רק התנגדות פוליטית.

משה רז: לפחות נעכב את הסלילה שלו, ונשקיע את הכסף הזה בבטיחות, זה יהיה לטובת כולם.

משה רז: אני לא חושב שיש היום צורך תחבורתי בכביש 45, ויש לו מתנגדים מכל קצות הקשת הפוליטית, רוב חברי הכנסת מתנגדים לו, אז נפעל בצורה הגיונית יותר.

משה רז: אני רואה את הגשר שסוללים בתוך בית-נבאללה, מקום שסגור כבר חודש וחוצי, איך רוצים שייסע שם נפח תנועה של אוטוסטרדה?

משה רז: גם מבחינה ביטחונית וגם תחבורתית.

משה רז: צריך לשנות את המשאבים בתוך המחוז מעבר לוויכוח הפוליטי כמה צריך להיות למחוז, ולדעתי יש למחוז הזה הרבה.

משה רז: יש 146 מיליון.

דן ארצי: מה זה כביש 45?

משה רז: הכביש שאמור להיות מקביל לכביש 443, מבן-שמן דרך קברות המכבים, זה אמור לרמוס אותם, מצפון ל-443, לביתונייה, ואמור להיכנס דרך ביר-נבאללה לירושלים.

משה יוגב: עד עמאן.

משה רז: בתקציב השנה אין כסף לסלילה עד עמאן.

נחום לנגנטל: אני את כביש 45 מאוד אוהב.

משה רז: אפשר להציע משהו אחר.

נחום לנגנטל: הרעיון נכון.

נחום לנגנטל: אני רוצה לדעת, תוך חודש, לגבי טיפול נקודתי, מה כרגע צריך לעשות.

נחום לנגנטל: נחום גבאי, אתה תשב על אלכס שגיא, ואלכס שגיא ישב עליך, ושניכם תשבו על ישעיהו רונן.

נחום לנגנטל: בכוחכם להביא את התוצאה הזאת.

נחום לנגנטל: תוך חודש תביאו לנו את התוכנית הנקודתית מבחינת תשתית, שלדעתכם צריך לעשות לגבי השנה הקרובה, ותגידו לנו גם לגבי שלוש השנים הבאות.

נחום לנגנטל: אם יהיה חסר כסף, תגידו לנו "חסר כסף", אז או שנחליט שמעבירים את זה מכביש 45, כהצעת מוסי רז, או כהצעה שלי, להביא כסף.

נחום לנגנטל: נדבר על זה, אבל קודם צריך לראות במה מדובר.

נחום לנגנטל: עכשיו אני צריך לדעת מה בדיוק הבעיות וכמה עולה לטפל בהן, אבל שלא יהיה מצב שבו אנחנו יודעים שעל ציר מסוים היו שבעה הרוגים, ואנחנו יודעים שזה לא בתוכנית עבודה.

נחום לנגנטל: זה לא יכול להיות.

נחום לנגנטל: חייבת להיות איזו התייחסות של מהנדס תנועה מטעמכם.

נחום לנגנטל: האם יש בעיה תשתיתית?

נחום לנגנטל: ודאי שיש בעיה של תשתית, כי הרי לא יכול להיות מצב שבציר מסוים יהיו שבעה הרוגים, נניח בשש תאונות, שם אנשים הפסיקו לדעת לנהוג?

נחום לנגנטל: שם פתאום הרכבים פחות טובים?

נחום לנגנטל: לפני ארבע-חמש שנים קבענו לעצמנו כלל, שאם יש בציר מסוים גודש של תאונות דרכים, סימן שהציר הוא בעייתי.

נחום לנגנטל: וראינו, שכשעשינו שינוי תשתיתי זה השתנה, זו הסיבה הגדולה שבשלה הבאנו עוד עשרות מיליונים לתשתית.

נחום לנגנטל: שכנענו גם את האוצר וגם את כל המשרדים האחרים, שברגע שאתה מתקן תשתית, יש תוצאות.

נחום לנגנטל: רח' ההסתדרות בחיפה, עשינו רק שינויים גיאומטריים ב-600,000 שקלים, ונגמרו כל התאונות שם.

משה יוגב: מעבר לתשתית צריך להגיע לפני שמסתיימת הישיבה לנקודה נוספת, שאתה בתור מנכ"ל משרד התחבורה היית אחראי עליה, וזה הנושא האנושי.

משה יוגב: כל הרישוי גם של רכבים וגם של אנשים, מאז שיש הפרדה מבחינת הנושא הזה בין הרשות הפלסטינית לבינינו, הוא בעייתי.

משה יוגב: רכב ערבי, שבצוריף מתפלח מאחורי המחסום, והביטוח שלו זה צילום של הבן-דוד שלו, ומחר הוא נפגע מרכב ישראלי, אין עליו ביטוח בתוך ישראל.

נחום לנגנטל: הרצל בן-יהושע, בדיונים שלכם עם הרש"פ, איפה זה עומד?

נחום לנגנטל: תן לנו סקירה קצרה לגבי הנושא של הרישוי שלהם, רישוי נהגים, ביטוחים.

הרצל בן-יהושע: קודם כול, מאז שהתחילו המאורעות אין יותר תיאום, אין כמעט קשר אתם.

הרצל בן-יהושע: בכל הדיונים שהיו עד למאורעות האחרונים, העלינו את הנושא של תאונות דרכים.

הרצל בן-יהושע: אני לפחות העליתי ארבע או חמש פעמים את התאונה שהיתה מעורבת בה אשתו של עמיחי פילברג, שנהרגה בכביש עוקף רמאללה.

הרצל בן-יהושע: אני יכול להגיג שלכאורה היה שיתוף פעולה, למעשה הנושא קצת בעייתי.

הרצל בן-יהושע: מבחינה פורמלית הכרנו ברשיונות הנהיגה, ברשיונות הרכב שלהם.

הרצל בן-יהושע: פורמלית, הם גם מקיימים טסטים, טסטים לרכב ומבחני נהיגה, פחות או יותר במתכונת שאנחנו מקיימים.

הרצל בן-יהושע: יש את הבעיה הכללית ברשות, אם נהג שמקבל שם רשיון נהיגה, מקבל אותו כדין, או שעושה משהו כדי לקבל את זה, משלם, או דבר אחר.

נחום לנגנטל: זה נושא ששווה התייחסות, הוא תמיד נזרק בשוליים, ואנחנו לא מתעסקים בו.

נחום לנגנטל: משה רז, אני מציע שניכנס לנושא הזה שנינו.

נחום לנגנטל: מאז הסכם פריז, בעצם הטלנו את כל הנושא של הרישוי, גם על הרכבים וגם על הנהגים, העברנו לרשות הפלסטינית.

נחום לנגנטל: הם הבטיחו לעמוד בתקינה שלנו.

נחום לנגנטל: הנתונים שהיו לנו תמיד הראו שהמצב שם חורק.

נחום לנגנטל: הרבה אנשים מקבלים שם בעזרת שלמונים או בכל מיני צורות אחרות רשיונות נהיגה.

נחום לנגנטל: בסופו של דבר, הם נכנסים לשטחי ישראל ונוהגים אצלנו.

נחום לנגנטל: זו בעיה חמורה מאוד.

נחום לנגנטל: זו הבעיה מבחינת הנהגים.

נחום לנגנטל: מבחינת הרכבים עשינו בדיקות רנדומליות במעברים כדי לתפוס רכבים שאין בהם ברקסים וכן הלאה.

נחום לנגנטל: למשרד התחבורה לא היה כסף לכך, אז מי שהיה עושה את זה אלה עובדי המכס, ולא תמיד אנשים מקצועיים היו עושים את הבדיקות.

נחום לנגנטל: אני מבין שכרגע אין הידברות, אז אין אל מי לבוא בטענות, אבל זה נושא ששווה דיבור אתם.

נחום לנגנטל: גם אנשים שחושבים שצריך לחיות פה עם בצד עם, צריך להבין שפה אי-אפשר שעם אחד יסכן את העם השני.

נחום לנגנטל: פה אחד המבחנים החשובים ביותר מבחינה אזרחית.

נחום לנגנטל: לא נכנס את כל הוועדה הזאת.

נחום לנגנטל: מוסי רז, אם אתה רוצה, נשב שנינו, נזמן את האנשים של משרד התחבורה ואת אנשי המינהל האזרחי ואת משרד הביטחון, את המכס - כל האנשים שעוסקים בתחום הזה - ונשמע מה קורה בצורה עדכנית, ונבדוק את העניין הזה.

נחום לנגנטל: אם הדבר לא בסדר, צריך ללכת לרשות הפלסטינית, בהנחה שיום אחד יהיה קצת שקט, ולדבר אתם על הסוגיה הזאת.

נחום לנגנטל: עם הירדנים דווקא המצב הרבה יותר טוב.

הרצל בן-יהושע: המכס בודק כלי רכב ירדנים, הוא לא בודק כלי רכב פלסטינים.

הרצל בן-יהושע: אני רוצה לתקן אותך שלפחות במעבר הבטוח, הבדיקות שנעשו הן נעשו על-ידי ניידות בטיחות שלנו, ואנחנו נמצאים כרגע בתהליך, או עד ספטמבר, כדי להציב בוחנים קבועים במעבר הבטוח.

נחום לנגנטל: המעבר הבטוח לא נותן לנו הרבה, כי כל יש"ע מחורר, הרי אין הפרדה.

נחום לנגנטל: אני לא מתרשם שלצד השני זה מאוד חשוב.

משה רז: יש לנו נתונים לגבי מה קורה שם?

משה רז: אני לא משווה, אבל שוחד יש גם בארץ, מובן שההיקף הוא הרבה יותר קטן אצלנו.

משה רז: השאלה אם יש לנו נתונים מה היקף הבעיה.

משה רז: אני בעד לקבל את ההצעה שלך.

נחום לנגנטל: הרצל בן-יהושע, נעשה ישיבה לא במסגרת ועדת המשנה, תגיד לנו את מי צריך להזמין אליה, מוסי רז ואני נשב אתכם.

משה יוגב: נחום לנגנטל, לרבות הביטוח.

נחום לנגנטל: הביטוח הוא הבעיה הכי קריטית, כי כך יהיה לפחות את מי לתבוע.

הרצל בן-יהושע: נחום לנגנטל, הקביעה שלך שיש הרעה במצב הבטיחות ביש"ע לעומת ישראל היא יותר מדי נמהרת.

נחום לנגנטל: חוסר הטבה.

הרצל בן-יהושע: סל סמך העלייה במספר ההרוגים, לפי הנתונים של נחום לנגנטל מ-42 ל-46, זה נמהר.

נחום לנגנטל: לא אמרתי שיש עלייה, אמרתי, אם ביש"ע יש יציבות ובכל הארץ יש הטבה, אז יש פה בעיה.

משה רז: צריך לזכור שבכל הארץ האוכלוסייה גדלה ב-2% לשנה ושם ב-8% לשנה, אני מדבר על האוכלוסייה היהודית.

משה רז: אני לא אומר שזו הסיבה היחידה, אבל זה גם נתון שצריך להיבחן.

נחום לנגנטל: התחושה שלי שזה כך, וגם ישעיהו רונן אומר שיש משהו שצריך לבדוק.

נחום לנגנטל: אני לא רוצה להאשים, אני רוצה לבדוק ולהתקדם.

נחום לנגנטל: אם נחסוך באמצעות השולחן הזה שני הרוגים, זה גם דבר גדול.

ישעיהו רונן: אני חושב שהניתוח שלך נכון.

נחום לנגנטל: רבותי, אנחנו ניגש עכשיו לנושא המיגון.

לאה ורון: נציג אגד רצה לומר משהו לפני נושא המיגון.

דן ארצי: רציתי לשאול אם בהתייחסות לכל התשתיות ביהודה ושומרון מדובר רק על כבישים שעוברים בין יישוב ליישוב, או גם לכבישים שנועדו לטיולים או לכבישים מטוילים.

דן ארצי: זו נקודה חשובה לגבינו.

נחום לנגנטל: אני לא חושב שיש בה בעיה של בטיחות בדרכים, אבל תבדוק את זה עם נחום גבאי.

נחום לנגנטל: אני עובר לנושא המיגון.

שלמה ועקנין: יושבים פה נציגי אגד ודן, חסר פה ביתר טורס, ומשרד התחבורה והשתתפנו אתמול בדיון אצל עוזר השר להתיישבות, ובמקרה או שלא במקרה יצא שזה בעצם דיון מקדים לדיון הזה.

נחום לנגנטל: אני רוצה התייחסות גם של משרד החינוך.

נחום לנגנטל: אגב, היתה לי שאילתה בשבוע שעבר בכנסת והשר מתן וילנאי ענה לי תשובה קצת מוזרה.

נחום לנגנטל: תתייחסו לזה גם כן.

שיטות מיגון: עם הזמן התברר שגם למועצות האזוריות, שיש להן חברות כלכליות, הגיעו למסקנה שלא כדאי להן, יש כל כך הרבה מגבלות על האוטובוסים הצהובים, שהן העדיפו לוותר על הנושא הזה, ולהפוך את זה לעסק כלכלי.

שיטות מיגון: לא סוד שבשל המציאות הקיימת היום הצריכה גבוהה יותר בהסעה ממוגנת ירי.

שיטות מיגון: יש חיוניות רבה יותר לתחבורה הציבורית.

שיטות מיגון: הצורך גדל בתחבורה ציבורית בשל מסקנה שמגיעים אליה התושבים, שפחות מסוכן לנסוע באוטובוס ממוגן ירי, וכדאי להשאיר את האוטו הפרטי בבית.

שיטות מיגון: סוגיית הארכת הקווים - יש קווים שהתארכו.

שיטות מיגון: אם ניקח, למשל, את הקו שנסע דרך ציר הזבל לאזור תקוע, כיום צריך לעשות סיבוב דרך אפרת, להגיע דרך צומת הטי.

שיטות מיגון: זה מאריך את הקו, ומשליך על ניצול האוטובוס.

שיטות מיגון: דבר נוסף שהוא מציאות יומיומית הוא כל סוגיית עיכוב האוטובוסים בשל ירי פה ושם, ומכאן שאם אוטובוס צריך לחכות חצי שעה, שעה ושעה וחצי, הוא לא מגיע לנסיעה הבאה.

שיטות מיגון: מכאן הצורך הגובר במיגון אוטובוסים.

שיטות מיגון: צריך להבין שמיגון של אוטובוס זה כ-350,000 שקל היום.

שיטות מיגון: התחלנו בעלויות גבוהות יותר של קרוב לחצי מיליארד שקל.

שיטות מיגון: יש בעיה נוספת שמתעוררת והיא קיימת יותר באגד.

שיטות מיגון: האוטובוסים שמוגנו על-ידי אגד, הם אוטובוסים משנת 1990 עד 1993, זה אומר שהצי הזה, אם נרצה או לא, יקרוס, גם בשל ה-2.5 טון שהוסף לאוטובוס.

שיטות מיגון: תלמידים - מן הסתם מחמירים יותר בנושא של הסעת תלמידים, מעבר לעובדה שהוגדרו צירים נוספים שמחייבים מיגון, כמו שיוגדרו לתחבורה הציבורית, יש קריטריון מסוים שיש לו הסבר היסטורי, שעד עשרה תלמידים אין חובה במיגון נגד ירי.

שיטות מיגון: ההיגיון של זה הוא היגיון לא רצוי, אבל זאת המציאות, ואני אשמח שהוועדה תעזור פתרון.

אנחנו אומרים: הוספנו עיקרון נוסף, שבכל מקרה, בכל מציאות שלא תהיה, אוטובוס ממוגן ירי, גם בציר שלא מחייב מיגון, לא יעמוד.

אנחנו אומרים: שעות השיא הן בבוקר, יש בעיה להעמיד אוטובוסים בשעות השיא, אבל אם פיזור הילדים נעשה לסירוגין, אנחנו מנצלים את האוטובוסים גם כשלא מחייבים מיגון.

נחום לנגנטל: לא יותר זול לכם לקחת מיניבוס ולמגן אותו?

שלמה ועקנין: הבעיה המרכזית, ואני אומר זאת פה לאחר סיכום של עוזר השר להתיישבות, שהוא סיכם את הדיון של אתמול, שעלויות התפעול של האוטובוסים האלה, בדגש על התחבורה הציבורית, אם לא יינתן לו מענה פעם אחת, לא בטוח שימשיכו עם תפעול הקיים; דבר שני, הם לא יהיו מסוגלים להכניס אוטובוסים נוספים למיגון.

נחום לנגנטל: האוטובוסים מלאים?

ישעיהו רונן: יש קווים רווחיים ויש קווים פחות רווחיים.

משה רז: למה לביתר, לדוגמה, לא נוסעים דרך עין-כרם.

שלמה ועקנין: ביתר עשו הערכת מצב לעצמם, והגיעו למסקנה שמאחר ויורים בלילה, הם נוסעים ביום דרך כביש המנהרות--

משה יוגב: עד אתמול.

שלמה ועקנין: --עד הימים האחרונים, שהתחיל גם ירי ביום.

שלמה ועקנין: אוטובוסים זעירים - הסוגיה מורכבת.

שלמה ועקנין: טרנזיט מסיע כ-10-11 נוסעים, כדי להגיע למצב שיש סביב מספר הנוסעים של טרנזיט, צריך לקחת רכב שבנוי ל-17נוסעים לפחות, ולמגן אותו, ולהגיע למצב שיש אוטובוס שמסיע 11 נוסעים.

שלמה ועקנין: צריך לזכור שזה מחייב, ופה אני מבקש את הסיוע, אם ניתן, זה מחייב נהג אוטובוס.

שלמה ועקנין: כשאתה עושה את החשבון בסופו של דבר צריך גם נהג אוטובוס, גם רכב של 17 שהופך להיות ל-11 נוסעים, ואתה לא יודע איך תהיה מופתע, אז עדיף למגן אוטובוס, שלא נדבר על ההסברים שניתנו לי כאן, שלא כדאי להחזיק חלפים לרכב מסוג אחר וכך הלאה.

שלמה ועקנין: אני נותן נתונים משנת 1996, והם לא השתפרו.

שלמה ועקנין: בשנת 1996 היה שימוש מתוך כלל הרכבים מהסוג הזה, ב-30 מוניות ו-22 טרנזיטים להסעה.

שלמה ועקנין: מוניות הן במיוחד לחינוך המיוחד.

שלמה ועקנין: צריך לזכור שההפעלה שלהם היא לרוב על-ידי גוף חאפר.

שלמה ועקנין: הדרישות הנוספות שיהיו, והן ממומשות ברוב חברות התחבורה הציבורית, אבל יצטרכו להרחיב אותן לאור הדרישות החדשות שהגיעו, תוך שבוע הן יגיעו אחרי שהן עברו את אגף ההתיישבות, ונוציא אותן החוצה עד לשבוע הבא, זה לחייב כל אוטובוס בלחצן מצוקה, שמחובר למוקדים ולחטיבות באיו"ש, לחצן מצוקה מסוג ברק, ומיגון פולי-קרבונט גם בקווים שעד היום לא היו ממוגני אבנים.

שלמה ועקנין: מה שיצא, שכל התחבורה ביהודה ושומרון ובקעת הירדן תהיה ממוגנת ירי, למעט ציר ירושלים בן-שמן, ציר ירושלים-מעלה אדומים-טבריה, שאלה הצירים היחידים שיהיו ממוגני פולי-קרבונט, כל השאר ממוגן ירי.

נחום לנגנטל: תודה.

נחום לנגנטל: נציג אגד, בבקשה.

שאול הונה: הסקירה חוזרת לדיון הראשון, כי יש השלכה בטיחותית לנושא הביטחוני.

שאול הונה: אין יום שאין אירוע או מספר אירועים ביטחוניים כגון הפעלת מטענים, ירי ובקבוקי תבערה ואבנים.

שאול הונה: מובן, שזה גם משפיע על התנהגות הנהג, כשהוא מאוים.

שאול הונה: לפי הנתונים של קצין הבטיחות שלנו, תודה לאל, אין לנו מעורבות של תאונות דרכים באזור יש"ע.

שאול הונה: צריך להביא בחשבון שאגד התנגד לנושא המיגון.

שאול הונה: יש לנו אוטובוסים ממוגני ירי ואוטובוסים פולי-קרבונט.

שאול הונה: האוטובוסים האלה בדרך כלל מבצעים נסיעה אחת בבוקר ונסיעה אחת אחר-הצהרים, וכל היום האוטובוסים האלה עומדים.

שאול הונה: האוטובוסים האלה כבדים, יש בלאי מואץ, צמיגים, חלפים, דלתות וכן הלאה.

שאול הונה: לכן התנגדנו.

שאול הונה: בתקופה האחרונה יש עליית מדרגה בנושא של ירי לכיוון אוטובוסים, והבאתי לכאן כמה תמונות כדי להמחיש.

נחום לנגנטל: תודה.

נחום לנגנטל: נציג חברת דן.

מיכאל נגר: קואופרטיב דן מפעיל תחבורה ציבורית ביו"ש כ-50 אוטובוסים בעשרה קווים.

מיכאל נגר: מבין האוטובוסים, יש ממוגני ירי, והשאר ממוגנים בפולי-קרבונט.

מיכאל נגר: אני לא אוסיף הרבה לדברי הבחור שדיבר לפני, מפני שהבעיה מוכרת.

מיכאל נגר: מאחר שהנושא הקודם היה על הבטיחות, אני רוצה לומר שיש מגמת ירידה בתחום הנושא הבטיחותי.

מיכאל נגר: בשנה האחרונה היה אירוע אחד שבו נהרגו שני ילדים ערבים כתוצאה מהתפרצות אותם הילדים לכביש, והנהג לאחר בדיקה משטרתית, קיבל את הרשיון חזרה.

מיכאל נגר: כל הנהגים שעובדים ביו"ש, ללא יוצא מן הכלל, עוברים אצלנו באופן מסודר השתלמויות בנושא ההחלקה, הם עברו השתלמויות מיוחדות, הן בתחום הבטיחותי והביטחוני, הם עברו קורס בנושא ירי, הם עושים זאת באופן קבוע ומסודר.

מיכאל נגר: הנושאים שאנחנו מטפלים בהם, ועכשיו דווקא לאחרונה, זה הנושא של בדיקת הנהגים.

מיכאל נגר: אנחנו עושים את זה באופן יזום ובאופן אקראי.

מיכאל נגר: אנחנו בודקים את הנושא של מהירות מופרזת, מאחר ואנחנו מקבלים מדי פעם תלונות.

מיכאל נגר: אנחנו עושים את הפעילויות האלה ולא מרפים לרגע בנושא של יו"ש, מפני שביו"ש, עם הכבישים הטובים שקיימים שם, זה מגרה את הנהג ללחוץ על דוושת הדלק.

מיכאל נגר: חובת הנהגים כל יום להחזיר לנו את דיסקת הטחוגרף.

מיכאל נגר: זה עובר בדיקה יסודית של קצין הבטיחות שלנו.

נחום לנגנטל: אתם יכולים לעמוד במה ששלמה ועקנין אמר קודם, אם יבקשו מכם למגן עוד אוטובוסים?

מיכאל נגר: הדבר הזה צריך לעבור ודאי ישיבת הנהלה.

מיכאל נגר: אין ספק שהגורם המרכזי כאן הוא תקציב.

מיכאל נגר: אנחנו נשקיע הרבה כספים, ואחר כך לא יהיה שימוש רב באוטובוס, כי בעתות שלום האוטובוס הזה פשוט עומד.

שוש ימין: החברות לפיתוח עושות ניצול מלא של האוטובוס.

מיכאל נגר: גברתי, אופי העבודה של קואופרטיב דן קצת שונה מאחרים.

מיכאל נגר: צריך לשים דגש על הצד התקציבי, שזה הדבר החשוב ביותר אם אנחנו רוצים לקבל תוצאות טובות.

מיכאל נגר: אם לא נתקמצן בנושא הכסף, נוכל להגיע לפתרון טוב.

נחום לנגנטל: תודה.

נחום לנגנטל: משרד החינוך.

גד אבוקסיס: הסעות תלמידים ומורים - המשרד מעמיד תקציב של כ-57 מיליון שקלים לאיו"ש.

גד אבוקסיס: בימים אלה אנחנו מתמודדים עם ארבע בעיות: האחת - על-פי הנחיות צה"ל אנחנו לא יכולים להסיע תלמידים בהיקף רחב באוטובוס.

גד אבוקסיס: עד עכשיו יכולנו להסיע 70 תלמידים.

גד אבוקסיס: עכשיו, בגלל המצב, צריך לצמצם את המספר, ואפשר להסיע עד 50 תלמידים.

גד אבוקסיס: משמעות הדבר שצריך יותר הסעות ויותר אוטובוסים.

אברהם צדקה: עד גיל 14.

גד אבוקסיס: תוספת תקציבית - מדברים על תוספת של כ-2 מיליון שקלים שאנחנו דורשים.

גד אבוקסיס: שדרוג המיגון, ושמענו משלמה ועקנין, יש צירים שמחייבים היום הסעה ברכבים ממוגני ירי.

גד אבוקסיס: זה אומר שצריך היום להוסיף אוטובוסים או לשנות אוטובוסים, וזה שוב תוספת שנדרשת לתקציב.

נחום לנגנטל: מי מתקצב את זה, אתם או משרד הביטחון?

גד אבוקסיס: בנושא הזה העברנו את בקשתנו באמצעות יוסי קוצ'יק במשרד ראש הממשלה, על מנת לנסות ולמצוא פתרונות תקציב לנושא הזה.

גד אבוקסיס: בינתיים, אנחנו מנסים לתת פתרונות זמניים, אבל התקציב הולך ואוזל.

נחום לנגנטל: אם יש מוסד חינוכי ביהודה ושומרון, נניח, בעיר אפרת יש מוסד חינוכי שמגיעים אליו תלמידים מירושלים, כי המוסד הוא טוב.

יצחק וקנין: בנושא הזה התשובה היא אל משרד החינוך, אבל אני כבר יכול לומר לך שאותו מוסד טוב, לאור המציאות, שכר אוטובוסים ממוגני ירי, שינה את שעת פתיחת הלימודים.

נחום לנגנטל: זה עולה לו כסף, הוא לא מסוגל לעמוד בזה.

שוש ימין: אנחנו משלמים את ההוצאה השוטפת.

נחום לנגנטל: זה מה ששאלתי בשאילתה וקיבלתי תשובה מוזרה.

מיכאל נגר: מסייעים להם בכסף, לנו לא מסייעים.

נחום לנגנטל: החינוך הוא חלק אינטגרלי מהמדינה.

שוש ימין: המשרד מכיר באותן הסעות שהן הסעות שמאושרות על-פי כללי זכאות.

שוש ימין: אם קבוצת הורים מחליטה לשלוח תלמידים למוסד, למרות שהמוסד מאושר על-ידי המשרד, הלימודים של התלמידים האלה לא מאושרים שם, אז בעצם ההסעה, בימי שגרה, לא מאושרת, היא גם לא מאושרת כממוגנת.

שוש ימין: אין לנו תשובה לאותן הסעות שהמשרד לא מכיר בהם בגלל הצורך היום למגן אותם, שניתנת הכרה בדיעבד.

גד אבוקסיס: באותו רגע שההורה החליט למצוא פתרון אחר למה שהמשרד נתן לו כפתרון, הוא לקח על עצמו את האחריות מלכתחילה.

גד אבוקסיס: הפתרון שמצאנו ברגע זה לגבי החינוך המיוחד, המשרד נערך לתת מענה לחלק מהילדים בתוך היישובים.

גד אבוקסיס: המשרד תקצב תוספת של שעות למורות ולסייעות על מנת להעסיק את הילדים האלה בתוך היישוב.

גד אבוקסיס: שוב, זה לא פתרון לטווח ארוך.

גד אבוקסיס: עוד חודש אפשר להחזיק את הילדים האלה, אבל לא מעבר לכך.

שלמה יוגב: הנושא כרגע הוא בעניין מיגון נגד אבנים של כלי רכב לנותני שירותים, לאנשים שלא גרים ליש"ע ולא זכאים, והם לא יכולים בכלל להגיע אלינו.

שלמה יוגב: למשל, שיא האבסורד, תנועת התיישבות אמנה, כל פעילותה ביש"ע, אין לה זכאות למיגון, כי החוק מרובע.

שלמה יוגב: את זה צריך לפתור.

נחום לנגנטל: אני אגיש בנושא הצעת חוק פרטית.

הרצל בן-יהושע: באותו נושא של מיגון נגד אבנים.

הרצל בן-יהושע: לפני שבוע היתה ישיבה והוחלט להוסיף 4 מיליון שקלים.

הרצל בן-יהושע: התקצוב הוא תקצוב של משרד הביטחון לנושא של מיגון אבנים, הן בגלל הגידול שיש בביקוש.

הרצל בן-יהושע: דבר שני, הוחלט לפשט את הנוהלים, והיום זכאי למיגון כל תושב יש"ע שהוא מוכיח שהוא תושב יש"ע ומוכיח בעלות על הרכב במשרד הרישוי.

הרצל בן-יהושע: לגבי נושא מיגון רכבים של חברות, זה בעייתי, וקשה מאוד יהיה לבדוק את זה.

נחום לנגנטל: תבינו, שלאיש אין אינטרס למגן אם הוא לא נוסע.

הרצל בן-יהושע: אני חושב שהגוף הרלוונטי, והגוף שיעשה את זה הרבה יותר ביעילות ממשרד התחבורה, למרות שאני עובד משרד התחבורה, זה פיקוד העורף, ואנחנו מנסים כבר די הרבה שנים להעביר את הנושא לפיקוד העורף, וכל פעם זה נופל בגלל בעיה שלא רוצים לממן עוד קצין או שתי חיילות שיתעסקו בזה.

הרצל בן-יהושע: אני לא יודע אם זה הפורום להעלות את זה, אבל אני רוצה שזה יישמע.

נחום לנגנטל: אני רוצה לסכם.

נחום לנגנטל: לגבי נושא מיגוני ירי ומיגונים בכלל בנסיעה ביש"ע, כל מי שכאן דיבר הסביר שהמצב בהווה הוא רע מאוד.

נחום לנגנטל: כלומר, גם אם היה אתמול דיון אצל יוסי ורדי, ידידי הטוב, שבו החליטו על כמה דברים, והחליטו עכשיו למגן עוד 60 אוטובוסים, זה תהליך, לית מאן דפליג, שבשלושה החודשים הקרובים לא יהיה פתרון.

נחום לנגנטל: כולם מבינים כבר שבשלושה החודשים הקרובים, גם אם אגד ודן יסכימו, ויעמידו לכם את האוטובוסים, יעשו את ההזמנה, וישלחו את כולם, ברור שבשלושה החודשים הקרובים אין לנו פתרון.

נחום לנגנטל: זה דבר חמור מאוד.

נחום לנגנטל: זה אומר שכרגע נוסעים ילדים, אנשים ותחבורה ציבורית ללא הגנה, בהתנדבות, כמו ברווזים במטווח, במשך שלושה חודשים בכל מקרה.

שלמה ועקנין: אם משרד התחבורה היה מסייע בידינו, היינו משפרים את המצב.

נחום לנגנטל: כרגע לא מעניין אותי הוויכוח בין משרד התחבורה לבין ההגנה המרחבית לבין פיקוד העורף.

נחום לנגנטל: אגב, זה גם לא יעניין מי שייפגע, חס וחלילה, ושלא נדע.

נחום לנגנטל: אני אומר זאת גם לגבי הסעת תלמידים.

נחום לנגנטל: אני מבקש מכל אחד מכם לחזור לשר שלו, אני אפנה גם לכל שרים, נכין מכתב כהחלטת ועדה.

נחום לנגנטל: אם לדבר הזה יהיה פתרון בשבוע-שבועיים הקרובים, לא פתרונות עם חזון, שצריך לעשות מעשה וצריך להגדיל תקציבים, וכולם כאן מסבירים לי מה יהיה במזרח-התיכון החדש, הפכנו כאן רק דברנים.

נחום לנגנטל: פה כל אחד ידע על עצמו שהוא שותף במצב שבו אנשים ימותו.

אברהם צדקה: כמנהל אגף הביטחון במשרד החינוך, אני רוצה לומר שמערכת החינוך לא מוסעת בכלי רכב לא ממוגנים, גם אם המשמעות היא שיישארו בבית.

נחום לנגנטל: אני רק מבקש שגם אתם תאמרו את זה.

נחום לנגנטל: אי-אפשר לקבל את המציאות הזאת, שאנחנו במחשבה צלולה אומרים: ניקח סיכון על 100 ילדים, 200 ילדים, 30 אוטובוסים.